Under henvisning til:

–traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a

–Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget (…), særlig artikel 44

–Den Europæiske Unions almindelige budget for regnskabsåret 2019, der blev vedtaget den 12. december 2018

forelægger Europa-Kommissionen hermed Europa-Parlamentet og Rådet forslag til ændringsbudget nr. 1 til budgettet for 2019.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

BEGRUNDELSE

Formålet med forslag til ændringsbudget (ÆB) nr. 1/2019 er at opføre overskuddet fra gennemførelsen af budgettet for regnskabsåret 2018 på budgettet for 2019. I henhold til artikel 18, stk. 3, i forordningen om de finansielle regler vedrørende Unionens almindelige budget er opførelsen af overskuddet det eneste formål med dette ændringsbudget, som skal forelægges inden for 15 dage efter forelæggelsen af det foreløbige årsregnskab ved udgangen af marts 2019.

1.Gennemførelsen af budgettet for regnskabsåret 2018 udviser et overskud på 1 802 988 329 EUR, som følgelig opføres som indtægt på budgettet for 2019.

(i EUR)

Oversigt over budgetresultatet for 2018 Overskydende indtægter 1 274 590 133 Overskydende udgifter 528 398 196 Overskud i alt 1 802 988 329

2.Opførelsen af overskuddet på budgettet vil betyde et tilsvarende fald i de 28 medlemsstaters samlede bidrag til finansieringen af budgettet for 2019. Ajourføringen af overslaget over egne indtægter, som vil foreligge efter mødet i Det Rådgivende Udvalg for Egne Indtægter i maj 2019 og blive medtaget i et efterfølgende forslag til ændringsbudget, har også betydning for medlemsstaternes bidrag.

3.Nedenstående tabel indeholder en oversigt over resultatet af budgetgennemførelsen i 2018 (indtægter):

(i EUR)

Oversigt over budgetresultatet for 2018 Budget

(inkl. ÆB nr. 1-6) Budgetresultat Forskel Subtotal for indtægter 144 767 916 298 146 042 506 431 1 274 590 133 — Afsnit 1 — Egne indtægter 142 363 728 037 142 329 649 983 – 34 078 054 Afgifter og lignende i sukkersektoren – 92 981 713 – 85 070 995 7 910 718 Told 20 164 642 350 20 316 700 932 152 058 582 Egne indtægter hidhørende fra moms 17 148 885 750 17 132 576 159 – 16 309 591 Egne indtægter baseret på BNI 105 143 181 650 104 978 526 257 – 164 655 393 Korrektion af budgetuligevægtene til fordel for Det Forenede Kongerige 0 – 18 997 428 – 18 997 428 Bruttoreduktion af visse medlemsstaters årlige BNI-baserede bidrag 0 5 915 059 5 915 059 — Afsnit 3 — Overskud, saldi og tilpasninger 555 542 325 581 255 381 25 713 056 — Afsnit 4 — Personer, der er knyttet til institutionerne 1 547 408 825 1 541 840 701 – 5 568 124 — Afsnit 5 — Institutionernes administration 45 050 050 3 715 390 – 41 334 660 — Afsnit 6 — Tilbagebetalinger i forbindelse med EU-aftaler og ‑programmer 110 000 000 106 217 941 – 3 782 059 — Afsnit 7 — Morarenter og bøder 115 000 000 1 427 642 570 1 312 642 570 — Afsnit 8 — Lånoptagelse og långivning 6 186 061 39 035 856 32 849 795 — Afsnit 9 — Diverse 25 001 000 13 148 609 – 11 852 391

4.Forskellene i afsnit 1 (Egne indtægter) udgør 0,02 % af overslaget. Forskellene skyldes hovedsagelig 160 mio. EUR højere indtægter fra traditionelle egne indtægter (100,8 % af overslaget er blevet inddrevet) og 200 mio. EUR lavere indtægter som følge af valutakursudsving (da egne indtægter betales i den nationale valuta, men budgetteres og opføres i euro). I afsnit 3 (Overskud, saldi og tilpasninger), der vedrører justeringer af egne indtægter, er forskellen begrænset til 26 mio. EUR.